শারমিন সুলতানা সুমি

শারমিন সুলতানা সুমি (সুমি নামে বেশি পরিচিত) হলেন একজন বাংলাদেশি সঙ্গীতশিল্পী। তিনি জনপ্রিয় ব্যান্ড দল চিরকুটের প্রধান গায়িকা।

 প্রাথমিক জীবন 
শারমিন সুলতানা সুমি খুলনায় বাবা মকবুল হোসেন এবং মাতা শেলি খাতুন এর ঘরে জন্মগ্রহণ করেন। সুমি এর পরিবারে ৫ বোন ও ২ ভাই আছেন। এরপর পড়াশোনা করতে ঢাকায় পাড়ি জমান। ভর্তি হন ঢাকা বিশ্ববিদ্যালয়ের আন্তর্জাতিক সম্পর্ক বিভাগ এবং এখান থেকে পড়াশোনা সম্পন্ন করেন।

 কর্মজীবন 
সুমি ২০০২ সালে চিরকুট ব্যান্ড গঠন করেন। চিরকুট ব্যান্ডের প্রধান ভোকালিস্টের পাশাপাশি দলের অধিকাংশ গান সুমির লেখা এবং সুরারোপ করা। এছাড়া তিনি অন্যান্য শিল্পীদের জন্যও তিনি গান লেখেন, গান করেন, সুর করেন। টেলিভিশন, আয়নাবাজি চলচ্চিত্রে প্লেব্যাক গায়িকা হিসেবে সুমি বেশ আলোড়ন সৃষ্টি করেছেন।

 প্লেব্যাক করা চলচ্চিত্রের তালিকা 
 বছর চলচ্চিত্র সঙ্গীত পরিচালক গীতিকার গান টীকা ২০১৬ আয়নাবাজি চিরকুট শারমিন সুলতানা সুমি "দুনিয়া"  ২০১৬ আইসক্রিম "ভালো থাকা মন্দ থাকা" ২০১৭ ডুব চিরকুট শারমিন সুলতানা সুমি "আহারে জীবন" ৩য় ইস্ট ফিল্মফেয়ার এওয়ার্ড এর বেস্ট ফিমেল সিঙ্গার এবং বেস্ট লিরিক্স এর নোমিনেশান ২০১৭ ভয়ংকর সুন্দর চিরকুট শারমিন সুলতানা সুমি "এই শহরের কাকটাও জেনে গেছে"

অর্জন
সুমি বাংলা একাডেমি কর্তৃক অনন্যা শীর্ষ দশ পুরস্কারে ভূষিত হন। সমাজে বিশেষ অবদানের জন্য অনন্যা ম্যাগাজিন কর্তৃক সুমিসহ ১০ জনকে এই পুরস্কার প্রদান করা হয়। এছাড়াও তিনি ২০১৮ সালের ফিল্মফেয়ার পুরস্কার পূর্ব সেরা প্লেব্যাক গায়িকা এবং সেরা গানের কথা-র জন্য মনোনয়ন পান।

 তথ্যসূত্র 

 বহিঃসংযোগ 


বিষয়শ্রেণী:জীবিত ব্যক্তি
বিষয়শ্রেণী:বাঙালি সঙ্গীতশিল্পী
বিষয়শ্রেণী:খুলনা জেলার সঙ্গীতজ্ঞ
বিষয়শ্রেণী:অনন্যা শীর্ষ দশ পুরস্কার বিজয়ী‎
বিষয়শ্রেণী:বাংলা ভাষার সঙ্গীতশিল্পী
বিষয়শ্রেণী:খুলনার ব্যক্তি
বিষয়শ্রেণী:২১শ শতাব্দীর বাংলাদেশী গায়িকা